钦定古今图书集成/明伦汇编/闺媛典/第147卷 > 宋珦妻胡氏〈张氏附〉
## 钦定古今图书集成/明伦汇编/闺媛典/第147卷 > 宋珦妻胡氏〈张氏附〉

按《开封府志》：“胡氏，举人宋珦妻，延津人。夫亡，年二十
三，苦节不事容饰。子滋甫一岁，长而聪慧，事母克孝。
正德五年，病夭。妻张氏年二十一，孙守志生甫五月。
或劝张嫁，辄怒斥之曰：‘姑为节妇，我岂改之’。卒艰苦
自守，勤纺绩，易食以事。胡教守志长登进士。”